**Úradná správa č. 29 z 27.04.2023**

**Správy KR**

1. **Ospravedlnenia:** P. Kiseľ - 28.-30.04.2023, T. Miklóš ml. - od 26.04.2023 do prihlásenia, T. Miklóš st. - od 29.04.2023 do prihlásenia, F. Takáč - 03.05.2023, Jozef Tóth - od 28.04.2023 do prihlásenia.

2. KR z dôvodu množiacich sa sťažností klubov na nepresnosti uvedené v zápise o stretnutí dôrazne **upozorňuje R** (v stretnutiach dospelých v spolupráci s DZ) **na** **dôkladné a správne vypísanie zápisu o stretnutí.** Je potrebnédávať pozor na uvedenie správnych čísel strelcov gólov, čísel hráčov s OT, správneho odôvodnenia OT, čísel striedajúcich hráčov, správnej minúty uskutočnených striedaní, atď.

3. V prípade nesprávne uvedených skutočností KR nariaďuje R zaslať **cez detail stretnutia podnet na komisiu rozhodcov** **so žiadosťou o otvorenie zápisu o stretnutí v ISSF so stručným odôvodnením**.

4. KR vykonala pohovor s R Flórián Pituk a Adrián Jáger.

**Správy ŠTK**

1. ŠTK schvaľuje **zmeny termínov a miest konania stretnutí** po vzájomnej dohode:

- 13. kolo VII. liga **FK v Nižnom Žipove - TJ Družstevník Plechotice** 03.05.2023 o 17:30 hod., HP Slivník - dohrávka

- 16. kolo VII. liga **ŠK Zemplínske Jastrabie – OŠK Veľký Horeš** 30.04.2023 o 13:30 hod., Z. Jastrabie 10 €

- 8. kolo IV. liga U13 sk. A **FK Tatran Úpor – FK v Nižnom Žipove** 08.05.2023 o 14:00 hod., Úpor 5 €

- 14. kolo IV. liga U13 sk. B **TJ Slavoj Kráľovský Chlmec – FK II. Rákóczi Ferenc Borša** 28.04.2023 o 16:00 hod., Kráľovský Chlmec 10 €

- 15. kolo Prípravka U11 sk. A **Sečovské Sov(ičk)y - OŠK Zemplínske Hradište** 04.05.2023 o 17:30 hod.

2. ŠTK nariaďuje **zmenu termínu stretnutí**:

- 7. kolo IV. liga U13 sk. A FK Tatran Úpor - TJ Družstevník Parchovany 29.04.2023 o 9:00 hod.

- 14. kolo Prípravka U11 sk. A OŠK Zemplínske Hradište - TJ Družstevník Parchovany 29.04.2023 o 10:30 hod.

3. ŠTK pripomína FK, že **z každého súťažného stretnutia dospelých musí byť natočený videozáznam**, ktorý má byť:

- nestrihaný a **neprerušovaný**,

- ideálne aj s trvalým údajom prebiehania času,

- nahrávaný od začiatku do konca hry **až po odchod aktérov stretnutia do kabín**,

- vyhotovený **z optimálneho miesta** a v požadovanej kvalite – v natáčaní nemajú brániť žiadne prekážky (budovy, stĺpy, iné predmety),

- nahratý na úložisko SFZ do najbližšej **stredy 12:00 hod.** po odohraní stretnutia

4. ŠTK **kontumuje** výsledok stretnutia 8. kola V. ligy U19 **FK Veľaty - ŠK Kuzmice 3:0 K**, hostia sa na stretnutie nedostavili ani po čakacej dobe. Do pozornosti DK.

5. ŠTK žiada všetky FK, v ktorých nastali zmeny štatutárov, funkcionárov, prípadne iné organizačné zmeny, aby tieto zmeny zaevidovali v ISSF. ŠTK zároveň upozorňuje kluby na **zaregistrovanie zodpovedných funkcionárov v ISSF** (klubový ISSF manažér zaregistruje trénera, vedúceho mužstva, lekára, atď. - tieto osoby musia žiadosť schváliť).

6. ŠTK ObFZ vyzýva funkcionárov FK a členov odborných komisií ObFZ k spolupráci pri príprave nového **Rozpisu súťaží ObFZ Trebišov 2023/24**. ŠTK touto cestou žiada o zaslanie pripomienok, námetov a doplnkov za účelom kvalitatívneho zlepšenia jeho textovej časti na mailovú adresu : predsedu ŠTK andrej.kosco@gmail.com , člena ŠTK Jakuba Székelyho szekelyjakub@gmail.com a sekretára ObFZ obfztv@futbalsfz.sk .

7. ŠTK upozorňuje futbalové kluby ObFZ na skutočnosť, že pri majstrovských stretnutiach vo všetkých kategóriách je povinnosťou domáceho FK zabezpečiť zdravotnícku službu v zmysle SP čl. 56 písmeno g. Nedodržanie tohto ustanovenia má za následok disciplinárne opatrenie. Vo všetkých súťažiach je domáci FK povinný **zabezpečiť kvalifikovanú zdravotnú službu v zmysle Zákona č.1/2014**.

*Proti rozhodnutiam ŠTK je možné sa odvolať podľa SP čl. 87/1 do 14 dní.*

**Správy DK**

**2022/23-076** DK trestá na 1 stretnutie NEPO : Jakš A. (1282462) FK Slovenské Nové Mesto od 24.4.2023 + poplatok 10 € (DP 37/3),

**2022/23-077** DK trestá na 1 stretnutie NEPO : Dandaš O. (1393046) FK Michaľany od 23.4.2023 + poplatok 5 € (DP 37/3),

**2022/23-078** DK trestá FK Kuzmice finančnou pokutou 100 € + poplatok 5 € (Rozpis ObFZ Trebišov A6a),

**2022/23-079** DK trestá FK M. Horeš finančnou pokutou 30 € + poplatok 5 € (Rozpis ObFZ Trebišov A6m),

**2022/23-080** DK trestá FK M. Horeš finančnou pokutou 30 € + poplatok 5 € (DP č.47/1, 47/4)

**2022/23-081** DK trestá FK Michaľany finančnou pokutou 30 € + poplatok 5 € (DP č.47/1, 47/4)

**2022/23-082** DK trestá FK M. Horeš, Michaľany – odohratie vzájomných stretnutí U15 v sezóne 2023/24 na neutrálnej pôde (určí ŠTK ObFZ TV), DP 57/3a + poplatok 5 €

*Odvolanie proti rozhodnutiu komisie (okrem rozhodnutí podľa čl. 37/3,5 alebo 8 DP) sa podáva na Disciplinárnu komisiu ObFZ v lehote do 7 dní odo dňa oznámenia rozhodnutia disciplinárnej komisie (čl.84 ods.1 DP).*

**Správy sekretariátu**

Sekretariát oznamuje upozorňuje futbalové kluby na možnosť čerpania **kreditov cez e-shop** SFZ do 30.11.2023.